Султанат Кілва

Султана́т Кі́лва — сириднёвіковый штат из центром на єдноименнӯм острові, находившый ся на території, Мозамбіка, Кенії и Танзанії. У період розцвіта власть султаната простирала ся на вись берег юго-выходной африкы. Основаный у X сторочу Алі бін ел-Хасаном Ширазі, персидьскым князём из Шираза. Ид XIII сторочу Берег Сухалі зашов у сферу вплыва Аджурана.

 Історія 
Історія Кілвы зачинать ся дас у 960—1000 роках. По леґенді, Алі бін ел-Хасан Ширазі быв єдным из семи сынӯв правителя Шираза, сыном абіссінськой рабыні. По смерти вӯтця, братя лишили Алі всякого наслідства. Уйдя пуд парусом из Ормуза, Алі бін ел-Хасан из файтов и ґрупов послідователю̄в удправилися у Моґадішо, главный торговый варош выходного берега Африкы. Єднак Алі не поладив из властёв вароша Моґадішо и быв скоро изгнаный из вароша.

Удправившися на юг дулӯ берегом, Алі укупив, ге утверждать леґенда, острӯв Кілва у містных банту. По єднӯв літописи (Strong, 1895), Кілва изначально принадлежав материковому кралёви банту Альмулі, а у отлив зъязовався из сушов узкым перешыйком. Краль согласилсився продати го Алі ібн ал-Хасанови за тӯлько удрізӯв цвітных тканий, кӯлько доста было бы, обы покрыти окрес острова. Кой краль потӯм передумав и попробовав забрати острӯв наново, персы перекопали перешыёк — и Кілва став островом.

Нахождіня острова Кілва учинила го май важным центром выходно африцькой торговлі, чим Моґадішо. Острӯв скоро начав приманёвати купцю̄в и переселенцю̄в из Севера, включавучи Персію и Аравію. За пару рокӯв варош быв доста великым, обы основати зависноє уд себе поселеня на сусідню̄м острові Мафія.

У 1505 році Франсиско де Алмейда привӯг свӯй флот у гавань Кілвы и усадив на острӯв десант у 500 портуґальскых солдат, обы изгнати Ібраґіма (типирь уже еміра) из вароша. Алмейда установив на тронови упомянутого Мугаммада Арконе, уже ге портуґальского вассала. Портуґальці учинили форт (Форт Сантьяґу) у Кілві и лишили ґарнізон пуд командованём Педру Феррейры Фоґасы, обы сохраняти контрол за варошом.

Портуґальска управа мало кому пришла ся по души. Особенно притісняли містных жытелю̄в портуґальскі меркантилістьскі законы, заказааші любым суднам, окрем портуґальскых, ведіня торговлі у варошах.
Катеґорія:Африка
Катеґорія:Історія Танзанії
Катеґорія:Середновік
Катеґорія:960
Катеґорія:1505